cyanic-selkie/wikianc huggingface dataset:
Centro histórico de Nápoles
A apertura ao oeste co vicerreinado español
thumb|left|[[Don Pedro de Toledo]] A expansión da cidade cara ao oeste, que tivo lugar no século XVI con don Pedro de Toledo, supón o nacemento do actual centro histórico. Así naceron os Quartieri Spagnoli ("barrios españois"), con Via Toledo, Largo di Palazzo, Via Medina ata a zona de Pizzofalcone e Chiaia.
O pazo real, concretamente, foi o motivo dun auténtico acaparamento por parte dos aristócratas napolitanos e estranxeiros dos espazos baleiros que se alzaban ao longo da estrada que ía directamente á residencia do vicerrei, é dicir, vía Toledo.
Eirexe, Louredo, O Saviñao
Eirexe é un lugar da parroquia de Louredo no concello do Saviñao, na comarca da Terra de Lemos.
Rally de Ourense de 1992
Itinerario
O rally constou de 634 quilómetros, dos cales 212 corresponderon aos 20 treitos cronometrados. A saída e a chegada, así como o parque pechado situáronse no parque de San Lázaro. Nas primeira dúas seccións fixéronse dúas pasadas polos treitos de Tríos-Esgos, Chandrexa, Cas­tro Caldelas, Canón do Sil e Pradomao. Na segunda metade do rally os treitos a percorrer foron A Peroxa, Os Peares, Luíntra, Puga e Ramirás-Toén, tamén con dúas pasadas a cada un deles.
Nova Zelandia
Primeiros gobernos
Baixo o mandato británico, Nova Zelandia foi orixinalmente parte da colonia de Nova Gales do Sur, pero en 1841 converteuse nunha colonia separada. En 1840 Hobson seleccionou Okiato como a capital, pero un ano despois tivo que trasladar a sede do goberno a Auckland. Inicialmente, os maorís atopábanse desexosos de comerciar cos colonos e moitos iwi fixéronse ricos. Nas décadas de 1860 e 1870 o aumento do número de inmigrantes e dos conflitos sobre a terra levaron á Guerra das Terras de Nova Zelandia, que terminou na perda e a confiscación de moitas propiedades maorís.
En 1863 Alfred Domett realizou unha proposta para trasladar a capital a unha localidade no estreito de Cook, ao parecer debido ao temor de que a illa Sur puidese formar unha colonia separada. Varios comisionados de Australia (elixidos pola súa condición de país neutral) opinaron que Wellington era a cidade axeitada debido ao seu porto e a súa situación central, e en 1865, o parlamento reuniuse oficialmente por primeira vez naquela localidade. En 1893 o país converteuse no primeiro estado do mundo en conceder o sufraxio universal feminino.
Flora e fauna
Outros animais nativos inclúen varios réptiles (escíncidos, xecónidos e o fósil vivente tuatara), ras, arañas (katipo), insectos (como o weta) e caracois. O único rexistro de mamíferos terrestres nativos de Nova Zelandia eran tres especies de morcegos (un extinto), ata 2006, cando se descubriron os ósos dun mamífero endémico, do tamaño dun rato. Porén, os mamíferos mariños son abundantes, xa que nas augas do país hai exemplares de case a metade das especies de cetáceos e lobos mariños.
Moeda de Rodas
Caracterización
As cuñaxes rodias de prata poden achegar algunhas pistas acerca da aparencia do Coloso de Rodas.
Alfonso Núñez López
Traxectoria
Obtivo por oposición a praza de oficial primeiro do Concello de Arzúa en 1933. Foi secretario da primeira directiva do PSOE de Arzúa constituída o 27 de abril de 1936. Co golpe de Estado do 18 de xullo de 1936 foi separado do seu cargo, estivo agochado. Foi detido na Coruña o 27 de outubro e xulgado en Santiago de Compostela por rebelión con Federico Nogueira Pimentel o 31 de marzo de 1937. Foi absolto. Abríronlle expediente de responsabilidades políticas en 1942.
Nova Zelandia
Relacións exteriores
En 1951 Nova Zelandia uniuse a Australia e Estados Unidos no Tratado de Seguridade ANZUS, e máis tarde loitou xunto ao exército estadounidense nas guerras de Corea e Vietnam. Pola contra, o Reino Unido centrouse cada vez máis nos seus intereses europeos logo da Crise de Suez, e Nova Zelandia viuse obrigada a expandirse cara a novos mercados, despois de que o Reino Unido se uniuse á Comunidade Económica Europea en 1973. Porén, a influencia dos Estados Unidos no país debilitouse tamén logo das protestas durante a guerra de Vietnam, o fracaso dos Estados Unidos para sancionar a Francia despois do afundimento do Rainbow Warrior , os desacordos sobre as políticas ambientais e o comercio agrícola e a adopción dunha política antinuclear.
Cinematografía
miniatura|esquerda|Hobbiton, lugar de rodaxe das adaptacións cinematográficas das obras [[O Señor dos Aneis e O hobbit, situado en Matamata.]]
Nomeamento de Franco como xeneralísimo
A ofensiva
O 7 de agosto, Franco instalouse en Sevilla. Xa dende o día 1 ordenara ás súas forzas avanzar cara a Mérida ao mando do tenente coronel Asensio. Vencendo toda resistencia das inexpertas milicias obreiras, recibindo novas columnas de reforzo desde o sur e facendo un implacable uso do terror, avanzaron douscentos quilómetros en dez días, tomaron Mérida, contactaron coas forzas de Mola e proporcionaron a estas unha importante subministración de municións. Con todo, Franco non transferiu parte das súas expertas tropas a Mola, o que podería facilitar o acceso de leste a Madrid desde o norte. miniatura|304x304px|O encontro de [[Francisco Franco|Franco e Mola en Burgos evidenciou a unión das zonas rebeldes e foi recollido pola prensa, como nesta portada do Berliner Illustrirte Zeitung.]] En Navarra fora onde, grazas á intervención directa de Mola, a conspiración fora mellor organizada e o golpe executado con maior precisión. Os requetés proporcionaron unha gran forza de choque ao «Director», que así puido controlar a ribeira do Ebro e reforzar a posición de Cabanellas en Zaragoza. Ademais, os enviados do xeneral a Roma, políticos de certo relevo, tiveron máis éxito que os de Franco ante o goberno de Mussolini. Con todo, o seu exército non puido pasar de Guadarrama no seu avance cara a Madrid, sobre todo por falta de homes e municións. O 11 de agosto, as súas tropas tomaron Tolosa. O 13 de agosto, Mola entrevistouse en Sevilla con Franco e ambos acordaron que non tiña sentido insistir en atacar Madrid. No canto diso, lanzaría un ataque sobre Irún co fin de privar ao norte republicano de contacto coa fronteira francesa. O 5 de setembro, tras unha durísima loita con gran valor por ambos os bandos, as tropas de Mola tomaron Irún, non antes de que fose incendiada polos republicanos que se repregaron en orde. Finalmente, o 13 de setembro os republicanos abandonaron San Sebastián en mans das tropas rebeldes.
Elección de xeneralísimo
No entanto, cómpre sinalar que os estudosos do tema máis favorables á figura de Franco teñen ofrecido outras versións. Por exemplo, Joaquín Arrarás, que foi o primeiro biógrafo oficial do Xeneralísimo, conta que a petición a Franco para que aceptara tanto o mando político como o militar foi case unánime dadas as súas calidades. Afirma que só Cabanellas se pronunciara polo mantemento da organización xa existente e que quen máis insistiran no nomeamento de Franco foron Mola, Kindelán, Orgaz e Yagüe. Tras celebrar varias entrevistas nas que o máis prudente era o propio Franco e Mola un dos máis entusiastas, Franco tería aceptado o encargo na derradeira reunión (Arrarás, 1984, p. 47). Moito máis recentemente, Luis Suárez, cualificado por Paul Preston como «biógrafo oficial» de Franco (Preston, 1994, p. 229), afirma que na reunión do día 21 acadárase un acordo respecto da necesidade de nomear a un xeneralísimo e en que este había ser Franco. Porén, discutírase e non se acadara un acordo respecto a «os poderes que debían ser outorgados». La discusión tería seguido o día 28, momento no que os membros da Xunta de Defensa Nacional terían aceptado concede-lo mando político supremo a Franco en substitución da propia Xunta (Suárez, 1999, pp. 376-378). A mesma tese sostén Pío Moa. Este, máis explícitamente, afirma que na reunión vespertina do día 21, e tras ser elixido xeneralísimo, «Franco advertiu aos seus conmilitóns que só aceptaría o mando se este concentraba tódolos poderes». Tras manifestarse algunhas discrepancias, o acordo quedou en segredo até unha ocasión posterior. Esta chegaría o día 28 (Moa, 2003, p. 311).
Do mando único
miniatura|225x225px|Entrada ao Palacio dos Golfines de Arriba de [[Cáceres, sede do cuartel xeral de Franco cando foi elixido xeneralísimo.]] A pesar das notables diferenzas ideolóxicas, culturais e temporais, hai un certo consenso entre os historiadores en que a unificación do mando militar foi unha medida acertada por parte do bando rebelde. Tras a toma de Badaxoz, e aínda máis tras a de Talavera, resultaba evidente que era necesario un mando militar único para administrar todo ese territorio que fora unido precisamente polas armas. Iso concedeulle unha vantaxe sobre o desorganizado bando republicano, cuxa desunión é considerada como unha das principais razóns da súa derrota. Neste, as diferentes visións que as forzas políticas tiñan de como organizar o Estado e a sociedade impediron deseñar unha dirección común. Paradoxalmente, o golpe promoveu nas zonas nas que non triunfou a revolución que pretendía evitar. Nas primeiras semanas, o poder do Goberno apenas chegaba máis aló de Madrid e viuse substituído por unha multitude de comités creados por partidos políticos e sindicatos. Desde un principio, toda a franxa cantábrica republicana estivo dividida entre diferentes poderes rexionais, o que prexudicou as súas operacións militares. A chegada ao poder de Largo Caballero significou un intento de someter a eses poderes autónomos, pero non puido evitar que os gobernos rexionais de Cataluña e o País Vasco expandisen a súa autonomía invadindo o terreo militar. Ademais, creáronse consellos rexionais en Aragón, Asturias e Santander. Esta división inmobilizaba considerables reservas de tropas en frontes poucos activos cando eran necesarias noutros, mentres que Franco foi capaz de trasladar grandes cantidades de tropas con rapidez para responder os ataques do inimigo.
Do mando militar de Franco
Hugh Thomas considera que os logros do Xeneralísimo durante a dirección estratéxica da Guerra Civil foron considerables. A súa dirección deu unha mellor organización e disciplina ao Exército Nacional con respecto ao Exército Popular da República, e a loxística foi moi superior. Considera que os seus erros foron de xuízo ao tomar decisións desacertadas sobre o terreo, como a súa insistencia nos ataques frontais a un alto custo e a súa opción por avanzar sobre Valencia no canto de Barcelona. Máis escuetamente, o tamén británico Paul Preston, autor dunha biografía de Franco, considera que «entre 1936 e 1939 foi un competente xefe na guerra».
Caetano Horta
Traxectoria
En 2011 acabou cuarto na categoría alevín tanto no campionato de motocrós como no de supercrós, mentres que no 2012 foi terceiro en motocrós e subcampión de supercrós. Ao ano seguinte acabou quinto no campionato de motocrós de 65cc, e en 2014 proclamouse campión de 85cc. En 2017 foi subcampión galego de 125 cc. Ademais competiu tamén no Campionato de España.
Efecto apotropaico
Orixe
O instinto de conservación orixina algúns actos instintivo s que non teñen explicación racional aparente, por exemplo matar un insecto ou unha araña ou evitar determinadas situacións. Na orixe dos actos apotropaicos atópanse rastros deses impulsos instintivos.
Símbolos e arquitectura
A cabeza de Medusa inscrita no peito das coirazas da antigüidade grega e, por imitación, nas da romana; algúns símbolos da arquitectura, como a cruz mesma (que tamén se adoitaba inscribir ao principio de todo escrito na antigüidade polo mesmo motivo propiciatorio), a flor de lis, a cabeza sen corpo e os anxos cumpren unha función protectora. Así mesmo, as gárgolas terían o efecto apotropaico de defenderen a pureza da auga e das fontes, e os leóns dos monumentos e as tumbas son defensores do personaxe alí conmemorado ou enterrado. Determinadas plantas como o loureiro, e algunhas árbores á entrada dos templos e as casas, posuían, á parte da función de dar sombra, a protectora, así como as ferradura s cravadas nos limiares dunha vivenda. Os falos desenterrados pola arqueoloxía posúen igualmente dita función.
Carmen Ruiz Repullo
Traxectoria
Ruíz advertiu de que “o porno mainstream converteuse hoxe na formación sexual da adolescencia e mocidade, a falta de educación sexual nas aulas” e alertou de que en 40 anos o porno evolucionou dos espidos femininos a imaxes que deshumanizan, erotizan e normalizan a violencia extrema contra as mulleres e que os mozos toman como modelo a imitar”.
Manuel Rodeiro
Manuel Rodeiro Casás, nado en Miño en 1965, é un compositor, crítico, escritor e profesor galego.
Sputnik V
Historia
No Brasil, un representante da Gamaleya chegou a participar dunha videoconferencia con deputados federais en 23 de agosto, mais as autoridades brasileiras, na época, chamaron atención pola falta de informacións técnicas sobre o medicamento.
O 25 de agosto comezaron os ensaios da fase 3, con 40 mil voluntarios en Rusia e en Belarús. En outubro, as doses para as probas tamén foron entregadas en Venezuela. A vacinación dos rusos comezou o 5 de decembro sen unha conclusión desta etapa.
As probas de fase 3 remataron en maio de 2021.
Caprimulgus
Sinónimos
Ademais de polo seu nome actualmente válido, o xénero coñeceuse tamén polos sinónimos:
O Amedo, Chave, O Saviñao
O Amedo é un lugar da parroquia de Chave no concello do Saviñao, na comarca da Terra de Lemos.
A Rubiana, Meilán, Lugo
A Rubiana é un lugar da parroquia de Meilán no concello lugués de Lugo na comarca de Lugo.
Adélaïde Labille-Guiard
Traxectoria
O 31 de maio de 1783, Labille-Guiard foi aceptada como membro da francesa Real Academia de Pintura e Escultura. Outras tres mulleres, entre as que estaba Vigée-Le Brun, foron admitidas como membros ese mesmo día, con certa consternación por parte dalgúns membros masculinos. A aceptación das mulleres xuntas creou unha comparación entre a súa obra máis que coa obra dos membros precedentes, aliviando así as preocupacións dos membros antigos.
En 1793 ela e o seu primeiro marido, do que se separou en 1777, divorciáronse. En 1795 obtivo acomodo como artista no Louvre e unha nova pensión de 2000 libras. Continuou expondo retratos no Salón até o ano 1800. O 8 de xuño de 1799 casou co seu mestre, François-André Vincent, e asinou algúns dos seus cadros como «Madame Vincent». Faleceu o 24 de abril de 1803.
Lamas, Ousende, O Saviñao
Toponimia
O orónimo provén do latín, e indica un lugar con lama ou lodo.
Muxa de Arriba, Muxa, Lugo
Muxa de Arriba é un lugar da parroquia de Muxa no concello lugués de Lugo na comarca de Lugo.
A Pena, A Cova, O Saviñao
A Pena é un lugar da parroquia da Cova no concello do Saviñao, na comarca da Terra de Lemos.
Saint-Germain-en-Laye
miniatura|360px|Casa do Concello Saint-Germain-en-Laye é unha comuna francesa e cidade do departamento de Yvelines, na rexión da Illa de Francia.
Historia
Durante a Revolución francesa cambióuselle o nome, como a moitas outras cidades cuxos nomes teiñan connotacións de igrexa ou realeza. Saint-Germain-en-Laye transformouse en Montagne-du-Bon-Air.
A Arousa
Xeografía
Ten unha superficie aproximada de 7 quilómetros cadrados e a poboación (de arredor de 5000 habitantes) concentrábase historicamente nun estreito istmo e os seus arredores.
Quintián, Muxa, Lugo
Quintián é un lugar da parroquia de Muxa no concello lugués de Lugo na comarca de Lugo.
San Gimignano
Territorio
O municipio de San Gimignano esténdese por 138 km² e está situado nun outeiro en Val d'Elsa. O desnivel é de entre un mínimo de 64 metros s.n.m. na chaira do río Elsa preto de Certaldo a un máximo de 631 metros na zona de Cornocchio.
Descrición
A cidade está no cumio dun outeiro co eixe principal norte/sur. Está rodeado por tres murallas e ten no seu punto máis alto, ao oeste, nas ruínas dunha fortaleza desmantelada no século XVI. Hai oito entradas á cidade, situadas na segunda muralla, que data dos séculos XII e XIII. As portas principais son Porta San Giovanni na crista que se estende cara ao sur, Porta San Matteo ao noroeste e Porta S. Jacopo ao nordeste. As principais rúas son Via San Matteo e Via San Giovanni, que atravesan a cidade de norte a sur. No corazón da cidade hai catro prazas: a Piazza Duomo, na que se alza a Colexiata; a Piazza della Cisterna, a Piazza Pecori e a Piazza delle Erbe. Ao norte da cidade atópase outra praza significativa, a Piazza Agostino, na que se alza a Igrexa de Sant' Agostino. As localizacións da Colexiata e de Sant' Agostino e as súas prazas dividen efectivamente a cidade en dúas partes.
Atraccións principais
A cidade de San Gimignano ten moitos exemplos de arquitectura románica e arquitectura gótica. Ademais de igrexas e fortificacións medievais, hai exemplos de arquitectura románica secular e doméstica que se poden distinguir entre si polos seus arcos de medio punto e apuntados, respectivamente. Unha característica particular da rexión de Siena é que os arcos dos ocos están deprimidos, e as portas adoitan ter un segundo arco baixo situado debaixo dun arco de medio punto ou apuntado. Tanto as fiestras románicas como as góticas teñen ás veces forma bifurcada, con dous ocos divididos por un parteluz de pedra baixo un único arco.
Riós
Economía
As principais vías de comunicación son a autovía A-52 (Vigo-Benavente), a estrada N-525 (Zamora-Santiago de Compostela) e outras de menor entidade que descorren enlazando distintos núcleos de poboación espallados polo interior do concello.
Toponimia
Actualmente o nomenclátor de Galicia trae rexistrado Riós como nome do concello e da súa capitalidade. En documentos medievais, este nome aparece documentado noutras formas como O Riós, Ríos ou Os Ríos. Na primeira metade do século X, nun documento do mosteiro de Celanova, aparece rexistrado como Orriolos; Villaurriola (capitalidade) no 1031; Urriós en 1466; Orriós no Catastro de Ensenada (a mediados do século XVIII); Orriós por 1763. Por 1777 Pedro González de Ulloa cita “Jurisdicción del Riós” e tamén “Montañas del Riós”, aínda que se ve Orriós no ano 1845 na cartografía de Fontana e tamén en 1851 en documentos eclesiásticos.
Concello de Norberg
Topografía e hidrografía
Granito con grandes tramos de leptitas con minerais conforman a meirande parte do leito rochoso do concello. No leito rochoso hai tamén a presenza de calcaria que deu lugar a varias áreas con rica vexetación. O concello está cuberto principalmente por morena cuberta de bosque. A paisaxe é montañosa e hai moitos lagos e zonas húmidas, como a turbeira elevada de Bredmossen. A principais áreas cultivadas abertas atópanse nos vales do Svartån e Norbergsån.
Stabat Mater (Dvořák)
Composición
O primeiro borrador da obra foi realizado entre o 19 de febreiro e o 7 de maio do 1876. Porén a orquestración realizouse no outono do ano seguinte. Este parón puido deberse á morte no 1876, primeiro da súa filla Růžena, e unhas semanas despois do seu único fillo sobrevivente Otakar. A orquestración foi rematada a finais do ano 1877.
Cabanas, Santalla de Bóveda de Mera, Lugo
Cabanas é un lugar da parroquia de Santalla de Bóveda de Mera no concello lugués de Lugo na comarca de Lugo.
Díky za každé nové ráno
Díky za každé nové ráno é un filme checo de 1994 dirixido por Milan Šteindler. Foi escollido como candidato da República Checa para o Óscar ó mellor filme internacional na 68ª edición dos premios, mais finalmente non foi nomeado.
Zapomenuté světlo
Zapomenuté světlo é un filme checo de 1996 dirixido por Vladimír Michálek. O guión é obra de Milena Jelinek e está baseado no libro de 1934 de Jakub Deml, que está considerado unha obra mestra da literatura checa do século XX. O filme foi escollido como candidato da República Checa para o Óscar ó mellor filme en lingua non inglesa na 70ª edición dos premios, mais finalmente non foi nomeado.
Jay Allen
Regreso aos Estados Unidos e morte
A obra xornalística de Jay Allen é toda unha referencia e, xunto con outros correspondentes da Guerra civil española, foi un pioneiro do xornalismo de guerra.
Teodorico I de Lorena
Traxectoria
Sucedeu ao seu pai en 978 e a súa nai ocupou a rexencia ata 987. En 985, xunto con outros señores de Lorena (incluído o seu primo Godofredo o Cativo, conde de Verdún), loitou contra o rei Lotario I de Francia que cercaba Verdún, pero foi feito prisioneiro.
En 1019, asociou ao seu fillo Frederico II no goberno do ducado. Á morte do emperador Henrique II (1024), loitou contra Conrado II, pero despois cambiou de bando e recoñeceu ao emperador.
Fototransdución visual
Desactivación do cadoiro de fototransdución
A proteína aceleradora da GTPase (GAP) dos RGS (reguladores da sinalización da proteína G) interacciona coa subunidade alfa da transducina, e causa que esta hidrolice o GTP que tiña unido orixinando GDP, e así detén a acción de fosfodiesterase, parando a transformación do GMPc en GMP. Este paso de desactivación do cadoiro de fototransdución (a desactivación do trasdutor da proteína G) é o paso limitante na desactivación do cadoiro de fototransdución.
Centro Portugués de Vigo
A Semana Portuguesa de Vigo, 1933
No 24 de maio do ano de 1936, en plena II República, antes do inicio da Guerra civil española, asináronse uns estatutos novos aprobados polo Gobernador Civil da provincia en data de 2 de xuño de 1936. Neles, aparece unicamente xá a razón social da entidade como “Centro Portugués” e un novo domicilio na rúa Catorce de Abril número 9, 1º. En asemblea xeral de 1937, créanse uns novos estatutos. Nestes novos estatutos pasa ao seu nome definitivo “Centro Portugués de Vigo” e cun novo domicilio no centro da cidade, na rúa do Príncipe número 13, 1º.
2ª época: visita de Mario Soares e sede do Instituto Camões en Vigo
miniaturadaimagem|Telegrama do Xefe da Casa Real española, o Marqués de Mondejar, no aninovo de 1976 para o daquela presidente do Centro Português Joaquim Pires de Almeida.
Thelma Cabrera
Eleccións xerais de 2019
miniatura|Cabrera lidera a protesta polos dereitos indíxenas durante a súa campaña de 2019 co partido MLP. En xuño de 2019, Cabrera figuraba en quinto lugar nas enquisas electorais. Logo das eleccións xerais, Cabrera situouse en cuarto lugar cun 10,3 % dos votos desprazando á coalición PAN-PODEMOS de Roberto Arzú. Ao rematar o reconto, Sandra Torres obtivo o 26% dos votos e Alejandro Giammattei o 15% dos votos, pasando á segunda volta en agosto de 2019, deixando a Cabrera fóra da elección.
A Casanova, Diomondi, O Saviñao
A Casanova é un lugar da parroquia de Diomondi no concello do Saviñao, na comarca da Terra de Lemos.
Ceide, O Outeiro das Camoiras, Lugo
Ceide é un lugar da parroquia do Outeiro das Camoiras no concello lugués de Lugo na comarca de Lugo.
Vlado Goreski
Traxectoria
En 1980, comezou coma voluntario e en 1981 xa traballaba como pintor-artista no Teatro Nacional de Bitola. En 1982, traballou como curador de arte contemporánea no Instituto, Museo e Galería de Bitola.
Carmen Domínguez Vaz
Traxectoria
Estudou Maxisterio por indicacións dos pais e, en 1968, marchou a París para estudar francés. Acudiu como oínte á Escola de Belas Artes onde entrou en contacto cun mundo artístico onde primaba a liberdade e aprendeu técnicas descoñecidas até ese momento. Na década de 1980, marchou a Rusia onde se deixou influír polo impresionismo.
Black Panther: Wakanda Forever
Black Panther: Wakanda Forever é un filme estadounidense de 2022 dirixido por Ryan Coogler baseado no personaxe de Shuri / Black Panther. Producido por Marvel Studios e distribuído por Walt Disney Studios Motion Pictures, é unha secuela de Black Panther (2018) e o trixésimo filme do Marvel Cinematic Universe (MCU). Foi escrito por Coogler e Joe Robert Cole, e está protagonizado por Letitia Wright como Shuri / Black Panther, xunto con Lupita Nyong'o, Danai Gurira, Winston Duke, Florence Kasumba, Dominique Thorne, Michaela Coel, Mabel Cadena, Tenoch Huerta Mejía, Martin Freeman, Julia Louis-Dreyfus e Angela Bassett. No filme, os líderes de Wakanda loitan para protexer a súa nación a raíz da morte do rei T'Challa.
Polistes
Características
Polistes é o xénero que conta con máis especies da familia dos véspidos, máis de 300. Cando voan distínguense doutras avespas polas súas longas patas que penduran cara a abaixo.
Billetes do rublo belaruso
miniatura|281x281px|[[Papel moeda|Billetes de curso legal en Belarús, expresados en rublos belarusos]] Os billetes do rublo belaruso (en belaruso: беларускі рубель rubieĺ) son os emitidos polo Banco Nacinal da República de Belarús, co seu valor expresado en rublos belarusos e na súa moeda divisionaria, os kópeks (капейка kapiejka).
Terceiro rublo (desde 2016)
O 4 de novembro de 2015, o Banco Nacional da República de Belarús anunciou que os billetes que estiveran en uso ata aquel momento serían substituídos polos novos, que xa estaban fabricados desde 2009, esperando a solución dos problemas inflacionarios para a súa posta en circulación.
Labradas (traballo agrícola)
miniatura|Sachadores cun [[xugo de bois]] As labradas eran un traballo agrario colectivo realizado en Galiza, nos meses de abril e maio, antes da introdución da maquinaria agrícola. A veciñanza traballaba os campos conxuntamente, nun sistema de axuda mutua polo que se ían labrando unha por unha todas as veigas. O costume conservouse até os anos setenta do século XX nas comarcas galegas do Condado e da Paradanta, e documéntase a súa existencia en Boqueixón, na Terra de Montes e na Serra do Suído.
Características
Os vencedores gañaban o dereito a botar a aña. Uns cantos que, na súa versión mais simple, consistían en aturuxos e petos con pedras nos legóns en sinal de vitoria, e nas máis complexas nunha serie de cantigas de desafío ao grupo perdedor marcando nos sachos o ritmo da xota ou da muiñeira. Estas coplas inxuriosas adoitaban facer referencia á aña, en orixe a cría ruín do carneiro, premio aldraxante para o bando derrotado que, por suposto, podía tamén devolver as cantigas.
Obecná škola
Obecná škola é un filme checoslovaco de 1991 dirixido por Jan Svěrák. O filme foi nomeado ó Óscar ó mellor filme en lingua non inglesa na 64ª edición dos premios e está considerado un dos mellores filmes checoslovacos da historia. Unha precuela, Po strništi bos, foi estreada no ano 2017.
Mosteiro Mater Ecclesiae
Historia
Durante o seu retiro, Bieito XVI mantivo unha rutina diaria que consistía na misa conventual durante a mañá e o estudo na biblioteca. Ademais, tamén recibiu visitas do papa Francisco e concedeu algunhas audiencias públicas. Bieito XVI faleceu no mosteiro Mater Ecclesiae ás 9.34 horas do 31 de decembro de 2022.
Célula bipolar da retina
Función
As células bipolares dos bastóns non fan sinapse directamente coas células ganglionares, senón que o fan con células amácrinas a retina, as cales á súa vez excitan a células bipolares ON de conos (por medio de unións comunicantes) e inhiben as células bipolares OFF de conos (por medio de sinapses mediadas por glicina) o que supera a vía dos conos para enviar sinais ás células ganglionares en ambientes escotópicos (pouca luz).
Transmisión de sinais
As células bipolares poden transferir información desde os conos e bastóns ás células ganglionares. As células horizontais e amácrinas da retina complican este mecanismo simple un pouco. As células horizontais parece que poden introducir unha inhibición lateral ás dendritas e dan lugar á inhibición centro-arredores que é aparente nos campos receptivos da retina. As células amácrfinas da retina tamén introducen unha inhibición lateral ao terminal axónico, realizando varias funcións visuais como a transdución de sinais cunha alata razón sinal-ruído.
Astrar, Pedreda, Lugo
Astrar é un lugar da parroquia de Pedreda no concello lugués de Lugo na comarca de Lugo.
Cima de Vila, Pedreda, Lugo
Cima de Vila é un lugar da parroquia de Pedreda no concello lugués de Lugo na comarca de Lugo.
Filmes de Rusia propostos ó Óscar ó mellor filme internacional
Propostas
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou Rusia para a súa valoración pola Academia co respectivo ano e cerimonia de entrega.
Polistes gallicus
Polistes gallicus é unha especie de insecto himenóptero da suborde dos apócritos, familia dos véspidos, subfamilia dos polistinos e tribo dos Polistini, unha das numerosas comprendidas no xénero Polistes.
Sinónimos
Ademais de polo nome actualmente válido, a especie coñeceuse tamén polos sinónimos:
Notas taxonómicas
Polistes gallicus parécese un pouco a Polistes dominula, coa que adoita confundirse, e moitas referencias anteriores a 1985 de Polistes gallicus refírense en realidade a esta especie​.
Filmes de Romanía propostos ó Óscar ó mellor filme internacional
Romanía presentou filmes para o Óscar ó mellor filme internacional dende o ano 1966. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.
Jorge Luengo
Traxectoria
En 2019 e 2020 presentou dous programas especiais de maxia, 'La Estrella de la Navidad' e 'La Magia del Amor' en Telemadrid. Tamén participou en diversos programas de Canal Extremadura como 'Extremadura Mágica' ou 'Sígueme'.
Arlington Heights, Illinois
Xeografía
Segundo o censo de 2019 Arlington Heights contaba cunha poboación de 74 760 habitantes, polo que a súa densidade de poboación, nese ano, era de  1 738,30 Hab./km 2.
Tebello Nyokong
Traxectoria
Nyokong naceu nunha familia pobre, sendo unha das súas ambicións de infancia posuír un par de zapatos, tal e como afirmou ela mesma nalgunha entrevista. Cando era cativa foi enviada a vivir cos seus avós nas montañas de Lesoto, onde aprendería ciencia observando a natureza ao mesmo tempo que traballaba coidando ovellas, o que lle impedía asistir todos os días á escola.
É coñecida tanto pola súa investigación en nanotecnoloxía como en terapia foto-dinámica, o que permitiu abrir camiños para a detección e tratamento de cancros sen os efectos secundarios da quimioterapia.
= Premios e recoñecementos =
A Veiga, Eirexafeita, O Saviñao
A Veiga é un lugar da parroquia de Eirexafeita no concello do Saviñao, na comarca da Terra de Lemos.
Aborto en Colombia
Suposto 2 - Cando exista grave malformación do feto que faga inviable a súa vida extrauterina
As enfermidades ou malformacións do feto que fagan inviable a súa vida fóra do útero é outra causa para acceder ao aborto legal en Colombia. É importante aclarar que non calquera malformación no feto é unha causal legal de aborto senón soamente aquelas que impidan a vida fóra do útero.
Casa da Moeda de Lituania
Antecedentes
En 1508, baixo o gran duque Sexismundo o Vello (1506-1544), cuñáronse as primeiras moedas datadas. A emisión de moeda lituana estendeuse no período de Sexismundo Augusto (1544-1572), cando se xeneralizou a cuñaxe dunha gran variedade de valores xa coñecidos en Europa, fundamentalmente diñeiros, groats, táleros e ducados.
Apolipoproteína H
A ApoH ou β2-GP1 ten unha complexa implicación na aglutinación. Parece alterar a aglutinación de plaquetas mediada por adenosín difosfato (ADP). Normalmente, a β2-GP1 ten unha actividade de anticoagulación no soro (ao inhibir factores de coagulación); porén, os cambios nos factores sanguíneos poden resultar na reversión desa actividade.
Rudolf Arnheim
Carreira
Deveu un Profesor Visitante na Universidade de Míchigan e ensinou alí por dez anos. Arnheim era membro da 'Sociedade americana para Estética' e foi o seu presidente por dúas veces, e era tamén o presidente para a División en Psicoloxía e Artes da American Psychological Association por tres veces. En 1976 foi elixido un Fellow da Academia Americana das Artes e Ciencias.
Pienza
Outros edificios
thumb|Fachada da Catedral de Pienza Outros edificios en Pienza que datan da época de Pío II inclúen o Palacio Ammannati, chamado así polo cardeal Jacopo Piccolomini-Ammannati, unha "fila curial" de tres pazos (o Palazzo Jouffroy ou Atrebatense pertencente ao cardeal Jean Jouffroy de Arras, o Palazzo Buonconti, pertencente ao Tesoureiro Vaticano Giliforte dei Buonconti, e o Palazzo Lolli construído polo secretario apostólico e parente papal Gregorio Lolli) dispostos ao longo da rúa detrás do Palacio Episcopal, ao longo da estrada principal tamén están o Palazzo Gonzaga, construído en 1463 polo cardeal Francesco Gonzaga, o Palazzo Forteguerri construído en 1460 por Ambrogio Fortguerri, Tesoureiro Apostólico, e o Palazzo de Ambrogio Spannocchi, hoxe Cittadini, novamente do século XV. Na esquina nordés de Pienza, na vía Casanuova, atópase unha serie de casas en doce filas construídas por orde do papa polo contratista de construción sienés Pietro Paolo da Porrina.
Monticchiello
Monticchiello é o tema do documental Spettacolo.
Sergei Koroliov
Mísiles balísticos
En 1952 o foguete R-5 (chamado "SS-3 Shyster" pola OTAN) foi construído cun alcance modesto de 1.200 km. En 1957 desenvolveuse o primeiro ICBM, o R-7 (chamado "SS-6 Sapwood" pola OTAN). Este foguete de dúas etapas podía transportar un máximo de 5,4 toneladas, suficientes para levar unha bomba nuclear a 7.000 km de distancia.
Filmes de Portugal propostos ó Óscar ó mellor filme internacional
Propostas
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou Portugal para a súa valoración pola Academia co respectivo ano e cerimonia de entrega.
Sergei Koroliov
Voo tripulado
Despois do programa Vostok, Koroliov quixo continuar co deseño da nave Soiuz que permitise conectarse con outra nave en órbita para intercambiar tripulacións. Con todo, Khrushchev instouno a producir máis logros para o programa tripulado. Koroliov tentou resistir esta idea, ao non ter un foguete suficientemente capaz de enviar unha cápsula con tres tripulantes ao espazo. Khrushchev non estaba interesado nas cuestións técnicas e fixo saber a Koroliov que, de non lograr resultados, deixaría o programa en mans do seu rival Vladimir Chelomei.
A Barxa, Fión, O Saviñao
A Barxa é un lugar da parroquia de Fión no concello do Saviñao, na comarca da Terra de Lemos.
Sergei Koroliov
Distincións
Entre as súas distincións, Koroliov recibiu dúas veces o título de Heroe do Traballo Socialista, en 1956 e 1961. Tamén recibiu o Premio Lenin en 1971 e recibiu a Orde de Lenin en 3 ocasións, o Premio Lenin (1957) e a Orde da Insignia de Honra. En 1958 entrou na Academia de Ciencias da URSS.
Rublo belaruso
Segundo rublo (2000-2016)
No entanto, a comezos de 2008, o Banco Central de Belarús anunciou que o rublo belaruso se fixaría ao dólar, no canto de ao rublo ruso. Stanislav Bogdankevich, expresidente do banco, cualificou a decisión de política, aducindo que estaba vinculada ao desgusto de Belarús pola decisión rusa de aumentar os prezos de exportación do petróleo e do gas a Belarús a principios dese mesmo ano. Cómpre ter en conta que a economía belarusa é, en gran parte, de estilo soviético, controlada centralmente, e é moi dependente das subministracións de enerxía barata desde Rusia.
Terceiro rublo (desde 2016)
O 1 de xullo de 2016 introduciuse un novo rublo, con código ISO BYN, en substitución do segundo rublo, dividido en 100 kópeks, a razón de 1 BYN = 10.000 BYR. Os rublos vellos e os novos circularon en paralelo desde o 1 de xullo ata o 31 de decembro de 2016. Con esta redenominación, por primeira vez na historia do país, cuñáronse tanto moedas como billetes para a súa circulación.
Primeiro rublo
miniatura|Billete de 5 rublos belarusos de [[1992 (primeiro rublo). ]] En 1992 introducíronse billetes con valores nominais de 50 kópeks e de 1, 3, 5, 10, 25, 50, 100, 200, 500, 1.000 e 5.000 rublos (BYB). En 1994 engadíuselles o novo valor de 20.000 rublos. A eses seguíronos os 50.000 rublos en 1995 e os 100.000 rublos en 1996. A serie completouse co billete de 500.000 rublos en 1998 e cos de 1 e 5 millóns de rublos en 1999. Esta progresión nos valores faciais do papel moeda dá boa conta da intensa inflación que caracterizou a primeira década de independencia do país.
Segundo rublo
En 2000 introducíronse billetes con denominacións de 1, 5, 10, 20, 50, 100, 500, 1.000 e 5.000 rublos. En 2001 entraron en circulación novos valores de 10.000, 20.000 e 50.000 rublos, seguidos dos de 100.000 rublos en 2005 e de 200.000 rublos en 2012. miniatura|Billete dun rublo belaruso de [[2000 (segundo rublo). ]] O 1 de setembro de 2010 entrou en vigor unha reforma da ortografía da lingua belarusa. Consonte as vellas regras, a ortografía correcta da palabra cincuenta era пяцьдзесят (piaćdziesiat), mais segundo as novas regras debería escribirse пяцьдзясят (piaćdziasiat); a diferenza radica no sétimo carácter. Como resultado destes cambios, os billetes existentes de 50 e de 50.000 rublos pasaron a conter un erro nas súas denominacións. O 29 de decembro de 2010, o Banco Nacional de Belarús introduciu novos billetes de 50 e de 50.000 rublos coa ortografía actualizada, mantendo a mesma cor e o mesmo tamaño que nos preexistentes datados en 2000. Con este cambio aproveitouse para actualizar tamén as medidas de seguridade dos billetes.
Racine carrée
Racine carrée (do francés: raíz cadrada, estilizado como √) é o segundo álbum de estudio do músico belga Stromae. Lanzouse dixitalmente o 16 de agosto de 2013 e tres días máis tarde en formato físico en Francia e Bélxica. Stromae expresou o seu desexo de incorporar influencias musicais caribeñas e africanas xunto cos seus ritmos inspirados nos anos 90. O álbum, gravado nun ático, explora temas tan diversos como a alienación das redes sociais, asuntos de parella, a discriminación, os cigarros e o cancro de pulmón, a SIDA e figura do pai ausente. Racine carrée recibiu a aclamación da crítica e Stromae conseguiu comparacións co artista Jacques Brel.
William Greenwell
Carreira relixiosa
Greenwell foi ordenado diácono polo bispo Edward Maltby o 30 de xuño de 1844, e sacerdote o 28 de xuño de 1846. En tal condición ocupou diferentes destinos parroquiais e en 1852 foi nomeado director do Neville Hal, un albergue para estudantes do colexio de Medicina de Newcastle, onde traballou entre as vítimas do andazo de cólera desa cidade en 1853.
Arqueólogo e numismático
Greenwell foi presidente da Sociedade Arquitectónica e Arqueolóxica de Durham desde 1865 ata a súa morte, e vicepresidente da Sociedade de Anticuarios de Newcastle a partir de 1890. En 1868 foi elixido membro da Sociedade de Anticuarios de Londres. En 1898 foi galardoado coa medalla de ouro da Royal Numismatic Society, de Londres.
Ligazóns externas
"About William Greenwell". The Greenwell Project
Búfalo anano de Mindoro
dereita|miniatura|300x300px|Un peso filipino de 1985 co búfalo de Mindoro (Anoa mindorensis) O búfalo anano de Mindoro (Bubalus mindorensis) é unha especie de bóvido de tamaño pequeno que vive unicamente na illa de Mindoro, en Filipinas. Na illa atópase tamén o seu parente o búfalo indio, do que este se diferencia sobre todo polo seu tamaño moito menor. Tamén é máis peludo, de cornos máis curtos e coa cara de cor máis clara que o resto do corpo que o seu parente. Non se coñecen subespecies.
Papel picado
Importancia cultural
dereita|miniatura|325x325px| Papel picado mexicanoO Ministerio de Turismo e Cultura recoñece e apoia oficialmente a arte do papel picado. En 1998, o gobernador do estado de Puebla decretou que o estilo de papel picado producido en San Salvador Huixcolota forma parte do patrimonio cultural do estado de Puebla (oficialmente Patrimonio Cultural del Estado de Puebla).
Lavandeira, Fión, O Saviñao
Lavandeira é un lugar da parroquia de Fión no concello do Saviñao, na comarca da Terra de Lemos.
Haumea minuta
Distribución
A especie habita nas costas de Mozambique, Madagascar, Reunión, Indonesia, Papúa Nova Guinea, Salomón e Vanuatu.
Vasas FC
Historia
En 1955 o Vasas gañou o seu primeiro título, a Copa de Hungría, despois de derrotar na final por 3-2 ao Honvéd, con goles de Teleki, Raduly e Bundzsák. En 1956, o equipo gañou a Copa Mitropa, goleando por 9-2 ao Rapid Wien no partido de desempate da final diante dos 100.000 espectadores que ateigaban o Népstadion. Catro dos goles anotounos a grande estrela do equipo, Gyula Szilágyi. Foi o primeiro dos seis títulos da Copa Mitropa que o Vasas conseguiu durante os seguintes anos, converténdose no maior dominador do torneo.
Joaquín Xaudaró
Joaquín Xaudaró Echau nado en Vigan, Filipinas, o 17 de agosto de 1872 en Madrid, e finado o 1 de abril de 1933, foi un debuxante, ilustrador e caricaturista español, que traballou para a prensa ilustrada da época en publicacións como Madrid Cómico, Gedeón, Blanco y Negro ou ABC, onde achegou caricaturas, portadas e tiras cómicas.
Colaboracións
Comezou a pintar cos seus amigos Anglada Camarasa e Joaquín Mir.
Debuxos animados
En 1933, uns meses antes de morrer, fíxose a que sería a última película de Joaquín Xaudaró, "Un drama en la costa", protagonizada polos personaxes que empregaba o debuxante, como o seu típico cachorro.
Nacionalismo frisón
As terras habitadas polos frisóns coñécense hoxe como Frisia e esténdense por toda a rexión do mar de Wadden dende o norte dos Países Baixos ata o noroeste de Alemaña. Ás veces, estas áreas foron denominadas colectivamente cos nomes latinos Magna Frisia (Gran Frisia) e Tota Frisia (Toda Frisia). Frisia adoita dividirse en tres partes: Frisia occidental, no norte dos Países Baixos, Frisia oriental no estado alemán de Baixa Saxonia e Frisia setentrional no estado alemán de Schleswig-Holstein. Frisia tamén está dividida entre diferentes linguas, sendo as únicas que quedan na actualidade o frisón occidental nos Países Baixos, con moito o máis estendido, o frisón oriental, menos falado na Baixa Saxonia e o frisón setentrional no noroeste de Schleswig-Holstein.
Ácido aminolevulínico
O ácido δ-aminolevulínico ou ácido 5-aminolevulínico (abreviado dALA, δ-ALA ou 5ALA) é un aminoácido non proteinoxénico endóxeno, que é o primeiro composto na vía de síntese da porfirina, a vía que conduce á formación dos grupos hemo en mamíferos, así como da clorofila nas plantas.
Tratamento do cancro
O ácido aminolevulínico está sendo estudado para a terapia fotodinámica en varios tipos de cancro. Actualmente non é un tratamento de primeira liña para o esófago de Barrett. O seu uso no cancro cerebral actualmente é experimental. Foi estudado en varios cancros xinecolóxicos.
Acumulación de protoporfirina IX
As células cancerosas carecen ou teñen moi reducida a actividade ferroquelatase e isto ten como resultado a acumulación de protoporfirina IX, unha substancia fluorescente que se pode visualizar doadamente.
CoronaVac
Probas de fase III en Asia
miniatura|Voluntaria en Indonesia recibindo unha dose. Na metade de agosto, a Sinovac comeza as probas de fase III da vacina en Indonesia xunto a Bio Farma, farmacéutica do país. Un total de 1620 voluntarios reciben a CoronaVac no país e as probas ocorren en Bandungue, capital de Xava Occidental. O gobernador da provincia, Mochamad Ridwan Kamil, e outros políticos participaron do estudo dobre-cego e recibiron doses, do placebo ou da CoronaVac, o 28 de agosto. Bangladesh aprobara os estudos clínicos da vacina ao final de agosto e esperaba examinar 4200 voluntarios, porén as probas foron adiadas no comezo de outubro após que a Sinovac esixise que o goberno do país co-financiase as probas e o mesmo rexeitase a oferta. O ministro de Sanidade do país asegurou, no entanto, que Bangladesh compraría doses da vacina de calquera modo.
Produción
A compañía Bio Farma, a maior fabricante de inmunizantes de Indonesia, começará a participar do proceso da CoronaVac a partir da segunda metade de xaneiro, cando envasará 15 millóns de doses. Espérase producir 45 millóns de doses no decorrer de 2021. No caso de que as probas de fase III que están ocorrendo no país sexan positivas, planean aumentar a capacidade. A farmacéutica privada Pharmaniaga Berhad, de Malaisia, posúe capacidade de producir 2 millóns de doses de ao mes nunha fábrica localizada en Puchong e, en xaneiro de 2021, obtivo un contrato coa Sinovac polo cal envasará 14 milóns de doses do inmunizante a partir de marzo. Con iso, facilitará a CoronaVac para Malaisia de forma máis barata e constante.
Indonesia
Retno Marsudi, ministra de exteriores, anunciou ao final de agosto de 2020 un contrato coa Sinovac para a compra de 50 millóns de doses. Esa cantidade sería suficiente para vacinar as persoas alistadas na primeira fase do programa nacional de inmunización. O contrato foi actualizado e o país garantiu 144 millóns de doses a seren entregadas na primeira metade de 2021.
José M. Hernández
Traxectoria
Foi seleccionado pola NASA en maio de 2004. Participou na misión STS-128, pasando un total de 13,87 días no espazo.
Complexo captador de luz das plantas verdes
No fotosistema II, cando as dúas moléculas de clorofila a que hai no centro de reacción absorben enerxía, prodúcese a excitación dun electrón, que se transfire a unha molécula aceptora de electróns, a feofitina, deixando a clorofila a nun estado oxidado. A clorofila a oxidada substitúe os electróns por fotólise, a cal implica a oxidación de moléculas de auga, xerando oxíxeno, protóns e electróns.
Nacionalismo turco
Variedades
As ideoloxías asociadas ao nacionalismo turco inclúen o panturquismo ou turanismo (unha forma de esencialismo étnico ou racial ou mística nacional), a síntese turco-islámica (que combina o nacionalismo turco coa identidade islámica), o anatolianismo (que considera á nación turca como unha entidade separada que se desenvolveu despois da conquista selxúcida de Anatolia no século XI), e o kemalismo secular e cívico nacionalista.
Universidade de Duisburgo
Historia
Entre 1818 e 1891 non houbo universidade en Duisburgo. En 1891, a Escola Metalúrxica Rheinisch-Westfälische trasladouse de Bochum a Duisburgo, e logo se converteu na "Escola Real de Enxeñería Mecánica e Metalúrxica de Prusia" e foi rebautizada como "Escola Estatal de Enxeñería" en 1938.
Doxing
Historia
Evidentemente, trátase dun acto que prexudica a privacidade, xeralmente considerado de forma negativa, empregado a miúdo en contextos de online-shaming ou “vergoña en liña” que pode levar á denigración pública dunha persoa, poñendo tamén en risco a súa seguridade ; nalgúns casos, porén, esta práctica foi defendida como unha forma de hacktivismo, sobre todo no caso de que se dirixa contra delincuentes ou autores de prácticas opacas que así poidan ser postas en coñecemento das autoridades.
Julio Gallego
O nome Julio Gallego pode referirse a:
Información delicada
Información dixital sensíbel
A seguridade informática é a seguridade da información aplicada á informática e á tecnoloxía de redes, e é un campo en constante crecemento. O termo inseguridade informática, pola súa banda, é o concepto de que os sistemas informáticos son intrínsecamente vulnerábeis aos ataques e, polo tanto, un conflito en evolución entre os que explotan as vulnerabilidades existentes nos sistemas de seguridade e os que deben crear novos mecanismos de seguridade.